[{"text_idx": "#000001", "text": "Puitmajade tootja Timbeco uue tarkvara valikul latti alla ei lase \u2013 Dynamics NAV"}, {"text_idx": "#000002", "text": "Eesti u\u0308ks vanimaid puithoonete ja element- konstruktsioonide tootjaid Timbeco kasvab jo\u0303udsalt: to\u0308o\u0308tajate arv on viie aastaga jo\u0303udnud 40lt 150ni ning ka\u0308ive ja tootmismahud on kerkinud 25\u221230% aastas. Seeto\u0303ttu on praegused IT-lahendused jalgu ja\u0308a\u0308nud ning ettevo\u0303tet ootab ees suur tarkvararevolutsioon."}, {"text_idx": "#000003", "text": "Timbeco gruppi kuulub mitmeid ettevo\u0303tteid, na\u0308iteks majaelementide tootja Timbeco Woodhouse ning puiduto\u0308o\u0308tlemise ja palkmajade tootmisega tegelev Timbeco Woodmill. Lisaks on eraldi ettevo\u0303ttena loodud Timbeco Ehitus, mis tegeleb majade mu\u0308u\u0308gi ja ehitusega Eesti turule, sihtturule suunatud Timbeco Norge ning va\u0308lisriikides majapaigaldusmeeskondi haldav Timbeco Construction."}, {"text_idx": "#000004", "text": "\u201eIga ettevo\u0303te vajab oma to\u0308o\u0308s laoprogrammi, projektijuhtimist, kliendihaldust, personalitarkvara, palgaarvestust ja finantsjuhtimist. Samuti peab olema vo\u0303imalus erinevate firmade andmeid kokku panna ja analu\u0308u\u0308sida,\u201c selgitab Timbeco Woodhouse\u2019i tegevjuht Siim Leisalu, lisades, et seoses sellega on grupile o\u0303ige ja sobiva tarkvara va\u0308ljavalimine paras proovikivi."}, {"text_idx": "#000005", "text": "\u201eMeie ta\u0308nane seis on aga paras kirju-mirju: kasutusel on mitu tarkvaraprogrammi, samuti suur hulk Exceli tabeleid ning palju andmeid tuleb ka\u0308sitsi sisestada ja u\u0308hest programmist teise to\u0303sta. Et meil oleks vo\u0303imalik teha oma to\u0308o\u0308d kiiresti ja paindlikult ning vo\u0303tta vastu o\u0303igeid juhtimisotsuseid, on vaja kogu su\u0308steem uuendada.\u201c"}, {"text_idx": "#000007", "text": "Viimased viis kuud on puitmajatootja meeskond intensiivselt koosto\u0308o\u0308s BCS Iteraga kaardistanud vo\u0303imalikke lahendusi. \u201eMeie po\u0303hiline eesma\u0308rk on saada ko\u0303igi ettevo\u0303tete reaalajas andmed u\u0308htsesse su\u0308steemi. Praegu saame sageli mingeid andmeid alles kuu vo\u0303i kaks hiljem ning nende po\u0303hjal on va\u0308ga keerukas midagi analu\u0308u\u0308sida ning o\u0303iged otsuseid teha,\u201c ra\u0308a\u0308gib Leisalu. \u201eTeine eesma\u0308rk on va\u0308hendada to\u0308o\u0308taja ajakulu andmete ka\u0308sitsi sisestamisel ehk so\u0303na otseses mo\u0303ttes loobuda kilplase to\u0308o\u0308st. Soovime saada kogu asjaajamise firmades paberivabaks.\u201c"}, {"text_idx": "#000008", "text": "Timbeco pakub ta\u0308iskomplektset teenust alates projekteerimisest ja detailide tootmisest kuni hoone ehituseni."}, {"text_idx": "#000009", "text": "Ko\u0303ik projektid on ainukordsed ning alustatakse alati puhtalt lehelt, mis seab IT-le suured no\u0303uded. Hoonete projektide koostamisel arvestavad projekteerijad sihtriikide no\u0303uetega ja materjalide vastavusega normidele ning teevad vajalikud arvutused ja kalkulatsioonid, na\u0308iteks energiato\u0303husus ja tugevusarvutused."}, {"text_idx": "#000010", "text": "Hoonete projekteerimine 3D CAD-projekteerimistehnoloogiaga nagu AutoCad, HSBCad, ArchiCad jms vo\u0303imaldab projekte koostada kiirelt ja kvaliteetselt. Kui projekt valmis, loob programm u\u0308he nupuvajutusega puitelementide tootmiseks mo\u0303eldud lo\u0303ikejoonised ning saadab failid CNC-to\u0308o\u0308tlemiskeskusse. CNC-keskus lo\u0303ikab, puurib ja freesib puitelemendid vastavalt to\u0308o\u0308joonistele ning elemendid markeeritakse unikaalse koodiga."}, {"text_idx": "#000011", "text": "Kaugemas perspektiivis on Timbeco soov integreerida projekteerimistarkvara majandustarkvaraga. Na\u0308iteks on NAVis olemas materjalide andmebaas, kust projekteerimine saab automaatselt vo\u0303tta materjalide nimetused ja hinnad. Kui projekti spetsifikatsioon saab valmis, valmib kohe ka toote eeldatav kalkulatsioon, mida saab vo\u0303rrelda eelarvestatud ning pa\u0308rast toote valmimist juba lo\u0303pliku hinnaga."}, {"text_idx": "#000012", "text": "Peakasutaja aitab tarkvarast maksimumi vo\u0303tta"}, {"text_idx": "#000013", "text": "On selge, et mastaapsed IT-lahendused ei ole odavad, kuid Timbeco on astunud siit veel sammu edasi, panustades lisaks tarkvarale ka oma personali. \u201eMa na\u0308en, et erinevad tarkvarad arenevad ja uuendusi tuleb pidevalt peale, kuid inimesed tihti kas ei viitsi, taha vo\u0303i oska neid uusi vo\u0303imalusi oma to\u0308o\u0308s efektiivselt a\u0308ra kasutada,\u201c u\u0308tleb Leisalu. \u201eMo\u0303eldes vo\u0303imsale ja suurele majandustarkvarale, peab maksimaalse kasu saamiseks seda programmi vo\u0303imalikult maksimaalselt kasutama. Seega peab ettevo\u0303te oskama ja tahtma oma to\u0308o\u0308tajaid koolitada. Ning on ideaalne, kui ettevo\u0303ttes on olemas inimene, kes selle eest vastutab ja IT-partneriga vahetult suhtleb. Meie lo\u0303ime selleks to\u0308o\u0308koha NAVi peakasutajale, kes viib end kurssi tarkvara nu\u0308anssidega, koolitab teisi ning suudab aru saada a\u0308ri- ja mu\u0308u\u0308gipoole vajadustest ning neid IT-partnerile edastada.\u201c"}, {"text_idx": "#000014", "text": "Lisaks peakasutajale on Timbecosse to\u0308o\u0308le vo\u0303etud a\u0308riprotsesside juht, kes kaardistab ko\u0303ikide firmade a\u0308riprotsesse, samuti firmade omavahelisi kokkupuutepunkte ning kirjeldab asjakohaseid mo\u0303tteid, soove ja reegleid, et osata o\u0308elda, mida u\u0308ldse to\u0308o\u0308tajad majandustarkvarast ka\u0308tte peavad saama. To\u0303ena\u0308oliselt palgatakse la\u0308hiajal ka projekteerimisu\u0308ksuse programmide peakasutaja, kes hakkab ettevo\u0303tte sees koolitama projekteerijaid, et tarkvarade funktsionaalsust maksimaalselt a\u0308ra kasutada. Oluline on, et peakasutajad saaksid aru ettevo\u0303tte a\u0308riprotsessidest, oskaksid IT-keeles mo\u0303elda ning suudaksid o\u0303petada to\u0308o\u0308tajaid IT pakutavaid vo\u0303imalusi oma to\u0308o\u0308s maksimaalselt a\u0308ra kasutama."}, {"text_idx": "#000016", "text": "To\u0308o\u0308o\u0303hkkond on vaba, aga tulemusele orienteeritud"}, {"text_idx": "#000017", "text": "Praegu kasvab Timbeco valdavalt Skandinaavia turgudel, samas suureneb puidu kasutamine ehituses tegelikult kogu Euroopas, vo\u0303ites oma keskkonna- ja loodussa\u0308a\u0308stlikkusega aina enam populaarsust. \u201eMeie edu aluseks on kiirus, paindlikkus ning kliendi lahendustele orienteeritus. Just seda pandlikkust ja kiirust peaksid IT ning teised a\u0308riprotsessid toetama,\u201c ra\u0308a\u0308gib Leisalu, lisades, et u\u0308ks vaieldamatu kasvu po\u0303hjus on kindlasti tublid Timbeco inimesed, nende suurepa\u0308rane meeskonnavaim ja tahe midagi suurt ning a\u0308gedat a\u0308ra teha."}, {"text_idx": "#000019", "text": "Timbeco on Eesti kapitalil po\u0303hinev majatehas, mis on spetsialiseerunud ra\u0308tsepato\u0308o\u0308na valmistatavate energiato\u0303husate puitkarkassiga elementmajade ja ja puitkarkass-fassaadilahenduste tootmisele."}, {"text_idx": "#000020", "text": "Timbeco toodab u\u0308hes kuus 12 000 kuni 15 000 m2 tasapinnalisi puitelemente nagu fassaadielemendid, vaheseinad, vahelaed, katuseelemendid jms. Hiljuti ta\u0308iendati oma masinaparki uue Hundegger Speed-Cut CNC-seadmega, mis kergitas ettevo\u0303tte tootmisvo\u0303imsust veelgi."}, {"text_idx": "#000026", "text": "Suvi on ku\u0308ll ka\u0308tte jo\u0303udnud, aga meie a\u0308rid to\u0308o\u0308tavad edasi. Kuna paljudel ettevo\u0303tetel on mo\u0303nevo\u0303rra rahulikum periood, siis just nu\u0308u\u0308d on o\u0303ige aeg vo\u0303tta kasutusele uusi nutikaid lahendusi ja digitaliseerida oma protsesse. KAMPAANIAD E-arvete kampaania Mitmed ettevo\u0303tted on juba avastanud e-arvete kasutuselevo\u0303tu eelised \u2013 va\u0308hendab ka\u0308sito\u0308o\u0308d, kiirendab protsesse, parandab ta\u0308psust, muudab arvete [...]"}, {"text_idx": "#000032", "text": "Igapa\u0308evane klienditeenindus ja -tugi: HelpDesk"}]